Je normálne mať slabšiu menštruáciu pri užívaní HAK Dienorette?
Dobrý deň, užívam HAK Dienorette pravidelne už asi 2 roky, tento mesiac som mala menštruáciu veľmi slabú, skôr len také špinenie a len dva dni. Je to normálne ? Menštruácia prišla načas ako normálne, aj bolesti som mala ako obvykle tesne pred začatím, len bola vyslovene omnoho slabšia. Ďakujem
Dobrý deň,
ďakujeme za Vašu otázku.
Dĺžka a intenzita menštruačného cyklu je vysoko individuálna u každej ženy a je ovplyvnená viacerými faktormi. Menštruačný cyklus je kontrolovaný hormónmi, ktoré, ak sú nevyvážené, môžu spôsobiť nepravidelnosti menštruačného cyklu, meškanie menštruácia i narušiť jej celkový priebeh. V prípade, že nepociťujete žiadne iné ťažkosti, nie je dôvod na obavu.
Ak sa bude slabé menštruačné krvácanie opakovať i nasledujúci cyklus, odporúčam konzultáciu s Vašim gynekológom.
Prajem pekný zvyšok dňa.
S pozdravom,
PharmDr. Anna Pacalajová